22.8.2023
DA
Den Europæiske Unions Tidende
L 207/3
(14)
Samtidig gjorde Kommissionen ved indledningen af undersøgelsen spørgeskemaerne til de eksporterende producenter, de ikke forretningsmæssigt forbundne importører, brugerne og EU-producenterne onlinetilgængelige.
Den fremsendte også spørgeskemaet om makroøkonomiske data til klagerne.
Der blev også stillet spørgeskemaer til rådighed for ikke forretningsmæssigt forbundne importører og brugere på Generaldirektoratet for Handels websted (9).
(15)
Samtlige parter blev opfordret til at tilkendegive deres synspunkter, indgive oplysninger og fremlægge dokumentation inden for den tidsfrist, der er fastsat i indledningsmeddelelsen.
De interesserede parter fik også mulighed for at fremsætte bemærkninger til indledningen af undersøgelsen og til at anmode om en høring med Kommissionen og/eller høringskonsulenten i handelsprocedurer.
1.7.
Stikprøveudtagning
1.7.1.
Stikprøveudtagning af eksporterende producenter i Kina (16)
I indledningsmeddelelsen om udløbsundersøgelsen anførte Kommissionen, at den eventuelt ville udtage en stikprøve af de eksporterende producenter i henhold til grundforordningens artikel 27.
(17)
For at afgøre, om det var nødvendigt med stikprøveudtagning, og i bekræftende fald at udtage en stikprøve, anmodede Kommissionen alle eksporterende producenter i Kina om at indsende de oplysninger, der er anført i indledningsmeddelelsen.
Ingen eksporterende producenter gav sig til kende.
(18)
Kommissionen bad endvidere Kinas faste repræsentation ved Den Europæiske Union om at udpege og/eller kontakte eventuelle andre eksporterende producenter, der kunne være interesseret i at deltage i undersøgelsen.
Der blev dog ikke afgivet noget svar.
(19)
Kommissionen meddelte derfor de kinesiske myndigheder, at den som følge af manglende samarbejdsvilje havde til hensigt at gøre brug af de foreliggende faktiske oplysninger, jf. grundforordningens artikel 28, i forbindelse med undersøgelsen af fortsat eller fornyet subsidiering.
De kinesiske myndigheder reagerede ikke herpå.
1.7.2.
Stikprøveudtagning af EU-producenter (20)
Kommissionen anførte i sin indledningsmeddelelse om udløbsundersøgelsen, at den havde udtaget en foreløbig stikprøve af EU-producenter.
Kommissionen udtog stikprøven baseret på repræsentativiteten med hensyn til produktions- og salgsmængde af samme vare i Unionen mellem den 1. januar og den 31. december 2021.
Stikprøven bestod af tre EU-producenter.
De stikprøveudtagne EU-producenter tegnede sig for ca. 41 % af den anslåede samlede EU-produktion og for 37 % af den anslåede salgsmængde af samme vare i Unionen.
Kommissionen opfordrede alle interesserede parter til at fremsætte bemærkninger til den foreløbige stikprøve.
Der indkom ingen bemærkninger til den foreløbige stikprøve, og den foreløbige stikprøve blev derfor bekræftet.
Stikprøven er repræsentativ for EU-erhvervsgrenen.
1.7.3.
Stikprøveudtagning af ikke forretningsmæssigt forbundne importører (21)
For at afgøre, om det var nødvendigt med stikprøveudtagning, og i bekræftende fald udtage en stikprøve anmodede Kommissionen alle kendte ikke forretningsmæssigt forbundne importører om at indgive de oplysninger, der anmodes om i indledningsmeddelelsen.
Der var dog ingen importør, der samarbejdede med Kommissionen og fremlagde de ønskede oplysninger.
1.8.
Spørgeskemaer og kontrolbesøg (22)
Kommissionen fremsendte et spørgeskema til GOC.
Der blev ikke modtaget nogen spørgeskemabesvarelse.
(9) https://tron.trade.ec.europa.eu/investigations/case-view?caseId=2616.